డిజేంద్ర కుమార్
డిజేంద్ర కుమార్ (జననం 3 జూలై 1969) భారత సైనికదళంలో రాజపుతన రైఫిల్స్ రెజిమెంటు యొక్క రెండవ బెటాలియన్ లో మాజీ సభ్యులు. ఆయనకు 1999 ఆగష్టు 15 న మహావీర చక్ర పురస్కారం భారతదేశ ప్రభుత్వం నుండి లభించింది. ఆయన కార్గిల్ యుద్ధంలో అసమాన ధైర్యసాహసాలను ప్రదర్శించారు. ఆయన 2005 జూలై 31 న పదవీవిరమణ చేసారు.
ఆయన రాజస్థాన్ రాష్ట్రంలోని లికర్ జిల్లాకు చెందిన నీమ్-క-తానా తహసీల్ నందలి జలారా గ్రామ నివాసి. ఆయన జాట్ కుటుంబంలో 3 జూలై 1969 న జన్మించారు. ఆయన తల్లిపేరు రాజ్‌కౌర్. ఆమె తండ్రి బుజన్ శరావత్ సాతంత్ర్య సమరయోధుడు. వారు హర్యానా రాష్ట్రంనందలి మహేంద్రగడ్ జిల్లాలోని లారనౌల్ తహసీల్ లో సిరోహీ భాలీ గ్రామంలో నివసించేవారు. బుజన్ శరావత్ సుభాష్ చంద్రబోస్ స్థాపించిన అజాద్ హింద్ ఫౌజ్ లో సైనికునిగా పనిచేసి రెండవ ప్రపంచ యుద్ధంలో వీరమరణం పొందారు. డిజేంద్ర కుమార్ యొక్క తండ్రి శివదాన్ సింగ్ ఆర్య సమాజం యొక్క సభ్యుడు. ఆయన దేశ స్వాతంత్ర్యోద్యమ సమయంలొ ప్రజలను చైతన్యపరచుటకు గ్రామగ్రామాలు పర్యటించారు. ఆయన భారత సైన్యంలో పనిచేసారు. ఆయన 1948 లో ఇండో పాక్ యుద్ధంలో తీవ్రంగా గాయపడ్డారు. డిజేంద్ర కూమర్ కు ఒక కుమార్తె (సమిత) మరియు ఇద్దరు కుమారులు (జపెందెర్ మరియు మహావీర్). మహావీర్ జైపూర్ లోని శంకర్ పాఠశాల విద్యార్థి మరియు జాతీయ బాస్కెట్ బాల్ క్రీడాకారుడు. జపేందర్ ధిల్లీ టెక్నలాజిల్ విస్వవిద్యాలయ విద్యార్థి. సమిత జాతీయ కబాడ్డీ క్రీడాకారిణి.
ప్రీతి శంకర్
ప్రీతి శంకర్ తల్లి ఉన్నత పాఠశాల టీచర్. ఆమె విద్యార్థులకు గణితం మరియు ఫ్రెంచ్ బోధించేది. ఆమె తల్లి ద్వారా అల్‌జీబ్రా నేర్చుకున్నది. 1958లో ఆమె కుటుంబం పూనా నుండి జమ్ముకు మారింది. ఆమె తండ్రి ఇండియన్ ఆర్మీ ఆఫీసరుగా పనిచేసేవాడు. ఆయనను భారత్ మరియు పాకిస్తాన్ సరిహద్దులలో ఉన్న సురన్‌కోటే అనే చిన్న ఊరికి బదిలీ చేయబడ్డాడు. ప్రీతి శంకర్ అక్కడ ఉన్నత పాఠశాల చదువు పూర్తిచేసింది. కొన్ని సంవత్సరాల తరువాత తిరిగి పూనాకు బదిలీ చేయబడ్డాడు. తరువాత " ఫర్‌గుషన్ కాలేజ్ "లో డిగ్రీ చదువు పూర్తిచేసింది. తరువాత ఆమె ఢిల్లీ ఐ.ఐ.టిలో ఎలెక్ట్రికల్ బి.టెక్ చేసింది. 
1968లో ఉన్నతవిద్య కొరకు యు.ఎస్.ఎ రాజధాని వాషింగ్టన్ లోని మేరీలాండ్ లోని కాలేజ్ పార్క్‌లో ఉన్నత విద్య కొనసాగించింది. తరువాత ఆమె అల్జీబ్రా ప్రధానాంశంగా తీసుకుని 
1972లో పి.హెచ్.డి పూర్తి చేసింది.
1973లో భారతదేశానికి తిరిగి వచ్చిన తరువాత ఆమె " స్కూల్ ఆఫ్ ఆటోమేషన్ "లో అసిస్టెంట్ ప్రొఫెసర్‌గా పనిచేసింది. ఐ.ఐ.టిలో సరికొత్తగా ఏర్పాటు చెయ్యబడిన విభాగం కనుక ప్రొఫెసర్ల కొరత అధికంగా ఉంది. స్వల్పంగా ఉన్న ప్రొఫెసర్ల మీద పనిభారం అధికమైంది. ప్రతి సంవత్సరం కొత్త విద్యార్థులను చూడం వారిని కలుపుకుంటూ పనిచెయ్యడం ఆమెకు ఉత్సాహం 
కలిగించింది.1974లో ఆమెకు దియరేటికల్ ఫ్లూయిడ్ డైనమిస్ట్ పి.ఎన్ శంకర్‌తో వివాహం అయింది. ఆమె గ్రాజ్యుయేషన్ చేసే సమయంలో ఆయనను కలుసుకున్నది. 1972లో ఆయన భారతదేశానికి వచ్చిన తరువాత బెంగుళూరు నేషనల్ ఏరోనాటికల్ లాబరేటరీలో పనిచేయడం మొదలు పెట్టాడు. 1976లో కుమారునికి 1983లో జన్మ ఇచ్చిన తరువాత ప్రీతి శంకర్ కొంత సమయం వృత్తికి దూరం అయింది.